Tiny Audio C3: 1.193 kroner
Montering ti minutter. 
Norsk bruksanvisning. 
Man bør skumme gjennom bruksanvisningen, men må ikke. 
Handsfree via Blåtann. 
Intern høyttaler eller bilens lydanlegg. 
Kan koble til eksterne lydkilder via Bluethooth. 
Har ekstra USB-utgang i sigarettenneruttaket for lading av eksterne lydkilder. 
Oversiktlig kanalliste. 
Enkelt å lagre opptil 30 kanaler på fast plass. 
Bare AUX-ut-kontakt. 

Montering Satte i gang autoscanning umiddelbart. 
Fort ferdig. 
Fant 40 kanaler. 

I bruk Bruker cirka fem sekunder på å slå seg på når den får strøm. 
Bytter kanal lynraskt, lett å lagre minne, men forhåndslagrede kanaler er tungvinte å velge. 
Trykk preset knapp, vri på knott til ønsket kanal og trykk preset knapp igjen. 
Identisk metode fra kanallisten, men trykker på Meny-knotten i stedet. 
Kan også «surfe» bare ved å vri rattet, men du husker aldri rekkefølgen på kanalene. 
Den litt dårlige funksjonaliteten fungerer bedre om du får plassert den slik at armen kan hvile på armlenet når du betjener den. 

Signaler Bra signaler over alt. 
Faller ut i eldre tunneler. 

Telefon Blåtann kommer rett opp på telefoner, og kobler seg opp hver gang vi entrer bilen. 
Betjening på Preset-knappen. 
Trykk for å svare og legge på. 
Et langt trykk for å avvise. 
Velg bilens høyttalere. 

Eksterne lydkilder AUX-kabelen kan programmeres til enten inngang eller utgang. 
Du kan koble til eksterne lydkilder med AUX-kabel eller blåtann. 
Da sendes lyden videre til radioen via FM-senderen. 

Lydkvalitet 
Ingen ekstern støy ved bruk av AUX. 
Det kan forekomme med FM, men den fungerte stort sett veldig bra. 
Bra lyd, bare bittelitt spinklere enn i originalradioen. 
